b'\n_START_ARTICLE_\nDaudzuzdevumu lo\xc4\xa3istikas modulis\n_START_PARAGRAPH_\nDaudzuzdevumu apg\xc4\x81des modulis jeb Multi-Purpose Logistics Module (MPLM) ir liels herm\xc4\x93tisks daudzk\xc4\x81rtizmantojams konteiners, ko izmanto kosmopl\xc4\x81nu Space Shuttle misij\xc4\x81s, nog\xc4\x81d\xc4\x81jot kravas uz Starptautisko kosmisko staciju (SKS) un atpaka\xc4\xbc uz Zemi. Tas tiek transport\xc4\x93ts kosmopl\xc4\x81na kravas telp\xc4\x81, un stacij\xc4\x81 pievienots pie Unity modu\xc4\xbca, kur tiek izkrauti kr\xc4\x81jumi un iekrauti eksperimentu rezult\xc4\x81ti un atkritumi. Misijas beig\xc4\x81s konteiners tiek ielikts kravas telp\xc4\x81 un atgrie\xc5\xbeas uz zemi. _NEWLINE_Modu\xc4\xbci NASA vajadz\xc4\xabb\xc4\x81m p\xc4\x93c It\xc4\x81lijas kosmisk\xc4\x81s a\xc4\xa3ent\xc5\xabras (ASI) pas\xc5\xabt\xc4\xabjuma izgatavoti It\xc4\x81lijas uz\xc5\x86\xc4\x93mum\xc4\x81 Alenia Aeronautica. Par \xc5\xa1o modu\xc4\xbcu pieg\xc4\x81di ASI no NASA sa\xc5\x86\xc4\x93ma p\xc4\x93tniec\xc4\xabbas laiku SKS. Pavisam NASA nog\xc4\x81d\xc4\x81ti tr\xc4\xabs konteineri, kuriem doti it\xc4\x81lie\xc5\xa1u slaven\xc4\xabbu v\xc4\x81rdi: Leonardo, Raffaello un Donatello. _NEWLINE_Praktiski izmantoti tika Leonardo un Raffaello._NEWLINE_Leonardo tika p\xc4\x81rveidots, lai p\xc4\x93d\xc4\x93j\xc4\x81 lidojuma laik\xc4\x81 to atst\xc4\x81tu stacij\xc4\x81 ka past\xc4\x81v\xc4\xabgu moduli. Tas tiek izmantots ka papildu noliktavas telpa. Tam dots apz\xc4\xabm\xc4\x93jums PMM (Permanent Multipurpose Module).'